ELTE TTK Hallgatói Alapítvány

1990. november 20-án kelt Alapító Okirata
egységes szerkezetben a 2013. március 12-én és április 15-én kelt módosításokkal.

Az alapítók jelen okirattal a Polgári Törvénykönyv 74/A-F.§. alapján jogi személyként működő alapítványt hoznak létre az Eötvös Loránd Tudományegyetem Természettudományi Kara (a továbbiakban: ELTE TTK) hallgatóinak szakmai és egyéb közösségi tevékenységének támogatására.

1. **Az alapítók neve és székhelye:**
* az ELTE TTK Hallgatói Önkormányzata (a továbbiakban: HÖK), székhelye 1117 Budapest, Pázmány Péter sétány 1/A, valamint
* az ELTE Demokratikus Diákszövetség (a továbbiakban: DDSZ), székhelye 1088 Budapest, Múzeum körút 6-8., Gólyavár.
1. **Az alapítvány elnevezése:**
* Teljes név: ELTE TTK Hallgatói Alapítvány (továbbiakban: Alapítvány)
* Rövid név: ELTE TTK HA
* Angol nyelvű név: Student Foundation of Eötvös Loránd University Faculty of Science
1. Az alapítvány jogi személyisége és működési ideje:

Az Alapítvány határozatlan időre létrehozott, önálló jogi személy

1. **Az alapítvány célja:**
	1. Az ELTE Lágymányosi Kampuszára járó hallgatóinak szakmai és egyéb közösségi tevékenységének támogatása.
	2. Ezen célok megvalósítása érdekében a Kuratórium, pályázati kiírás alapján, támogatást nyújt az ELTE TTK hallgatósága körében.
	3. Az Alapítvány tevékenysége.

 Az alapítvány a társadalom és az egyén közös érdekeinek kielégítésére irányuló, alábbi cél szerinti közhasznú tevékenységeket folytatja:

* Felsőoktatási hallgatói tevékenység (a nemzeti felsőoktatásról szóló 2011. évi CCIV. törvény 1. § (1) bekezdés)
* Az Eötvös Loránd Tudományegyetem (különösen annak Természettudományi Karának és Lágymányosi Campusának) polgárai számára magas színvonalú szolgáltatások biztosítása
* Szociális, gyermekjóléti és gyermekvédelmi szolgáltatások/ellátások (2011. évi CLXXXIX. tv. Magyarország helyi önkormányzatairól 23. § (5) 11. alapján)Ösztöndíjak, támogatások biztosítása az Eötvös Loránd Tudományegyetem (különösen annak Természettudományi Karának) hallgatói számára
* Együttműködés a középtávú tudomány-, technológia- és innováció-politikai stratégia kialakításában (2004. évi CXXXIV. tv. a kutatás-fejlesztésről és a technológiai innovációról 5. § (3) alapján)
* általános iskolai, gimnáziumi, szakközépiskolai, szakiskolai nevelés-oktatás, Köznevelési Hídprogramok keretében folyó nevelés-oktatás, felnőttoktatás (2011. évi CXC. törvény a nemzeti köznevelésről 4. § (1) a)-u) alapján) Közösségi kulturális hagyományok, értékek ápolásának/ művelődésre szerveződő közösségek tevékenységének/ a lakosság életmódja javítását szolgáló kulturális célok megvalósításának támogatása; művészeti intézmények/lakossági művészeti kezdeményezések, önszerveződések támogatása, (1991. évi XX. tv. a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről 121. § a)-b) alapján)
* Az Eötvös Loránd Tudományegyetem (különösen annak Természettudományi Karának) hallgatói számára közösségi rendezvények szervezése,Az épített környezet alakítása és védelme (1997. évi LXXVIII. tv. az épített környezet
* alakításáról és védelméről 57/A § (2) alapján),
* A természetvédelmi kultúra fejlesztése, a természet védelmével kapcsolatos ismeretek oktatása (1996. évi LIII. tv. a természet védelméről 64. § (1) alapján)
* A közterület tisztántartásával és a lomtalanítási akciókkal kapcsolatos feladatok (1991. évi XX. tv. a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről 21. §alapján) hulladékgazdálkodás; környezet- és természetvédelem, (2011. évi CLXXXIX. tv. Magyarország helyi önkormányzatairól 23. § (4) 3. 11. 12. alapján)
* Jogvédelmi feladatok: gyermekek jogai, a jövő nemzedékek érdekei (2011. évi CXI. tv. az alapvető jogok biztosáról 2. § a), b), c), d) alapján)
* az egészséges életmód és a szabadidősport gyakorlása feltételeinek megteremtése; sportfinanszírozás; a gyermek- és ifjúsági sport, a hátrányos helyzetű társadalmi csoportok, valamint a fogyatékosok sportjának támogatása(2004. évi I. tv. a sportról 49. § c)-e) alapján)
* Sport, ifjúsági ügyek (2011. évi CLXXXIX. tv. Magyarország helyi önkormányzatairól 13. § (1) 15. alapján)
* Az Eötvös Loránd Tudományegyetem sportéletének támogatása
* Támogatja a lakosság önszerveződő közösségeit (2011. évi CLXXXIX. tv. Magyarország helyi önkormányzatairól 6. § a)-b) alapján)
* Támogatja az európai mobilitást, különösen az Eötvös Loránd Tudományegyetem (kiutazó és vendégként érkező) hallgatói esetében

Az alapítvány másodlagosan vállalkozási tevékenységet is folytathat, egyebek mellett albérlet közvetítést, valamint vendéglátóipari tevékenységet végez. Vállalkozási tevékenységet csak közhasznú céljainak megvalósítása érdekében, azokat nem veszélyeztetve végezhet. A gazdálkodás során elért eredményét nem oszthatja fel, azt csak a jelen okirat szerinti közhasznú tevékenységre fordíthatja.

Az alapítvány az 1997. évi CLVI. törvény 26.§ d.) pontjában meghatározott közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

1. **Az Alapítvány** alapítói **vagyona** 200.000 Ft, amelyben a HÖK hozzájárulása 100.000 Ft (50%), a DDSZ hozzájárulása 100.000 Ft (50%).
2. **Az Alapítvány székhelye:**

 1117 Budapest, Pázmány Péter sétány 1/C

1. **Az Alapítvány kezelő szerve** a 6 tagú kuratórium (melyből legalább 5 belföldi állandó lakóhellyel rendelkezik), melynek elnökét és tagjait az alapítók választják, határozatlan időre. A kuratóriumi tagság a tag lemondásával, vagy az alapítók erről szóló döntésével szűnik meg.

 A kuratórium tagjai:

* Elnök: Dukán András Ferenc (1213 Budapest, Mázoló u. 37.)
* Titkár: Kuti Péter (1212 Budapest, Komáromi utca 27.)
* Tagok:
	+ Árendás Ákos Tuzson (2381 Táborfalva, Német dűlő 1.)
	+ Lakatos Dóra (1117 Budapest, Váli u. 6.)
	+ Kálózi Attila (1118 Budapest, Leonardo da Vinci u. 5. II. em. 29. ajtó)
	+ Radnai László (1024 Budapest, Rómer Flóris u. 18. fszt.4/A)

Az alapítványt a kuratórium elnöke képviseli. A bankszámla feletti rendelkezési jog a kuratórium mindenkori elnökét és titkárát illeti meg a Ptk. 29.§ (3) bekezdése szerint.

A kuratórium rendes és rendkívüli ülést tart.

A kuratórium szükség szerint, de évente legalább egyszer rendes ülést tart.

A kuratórium határozatképességéhez a tagok 50%-a + 1 tag jelenléte szükséges. Döntéseit egyszerű többséggel, nyílt szavazással hozza.

A kuratórium ülését az elnök hívja össze. A meghívóban szerepel az ülés helye, ideje, a megtárgyalandó napirend. A meghívót olyan időben kell megküldeni a kurátoroknak, hogy a kézhezvétel és az ülés időpontja között rendes ülés esetében legalább 8, rendkívüli ülés esetében legalább 2 nap időköz legyen. A kuratórium bármely tagjának kérésére, az elnök, a kérés idejétől számított 8 napon belül köteles rendkívüli (vagy rendes) ülést összehívni, legfeljebb az összehívástól számított 21 napon belülre.

A kuratórium ülései nyilvánosak. A kuratórium határozatával zárt ülés tartását is elrendelheti, ha a nyilvános ülés személyiségi jogot sért vagy adatvédelmi rendelkezésbe ütközik.

A kuratóriumi tagok tiszteletdíjban nem részesülnek a testületben betöltött tagságukért.

1. A kuratóriumnak az éves beszámoló jóváhagyásával egyidejűleg kell a közhasznúsági jelentést is elfogadnia. A közhasznúsági jelentésnek az 1997. évi CLVI. tv. 19.§ (3) bekezdésében foglaltakat kell tartalmaznia. Az éves beszámoló jóváhagyását és a közhasznúsági jelentés elfogadását megelőzően a Felügyelő Bizottság megtárgyalja és írásban véleményezi azokat. Az éves beszámoló és a közhasznúsági jelentés elfogadása az általános szabályok szerint, egyszerű többséggel történik, a kuratórium rendes ülésén. Elfogadását követően egy - egy példányt az Alapítvány székhelyén is letétbe kell helyezni. Az alapítvány éves közhasznúsági jelentésébe - a titkárral történő előzetes időpont egyeztetés után - bárki betekinthet, illetőleg abból saját költségére másolatot készíthet. Egyebekben az éves beszámoló és a közhasznúsági jelentés elkészítésének módjára, letétbe helyezésére és közzétételére a számviteli törvény valamint a közhasznú szervezetekről szóló 1997. évi CLVI. törvény vonatkozó rendelkezései az irányadók.
2. A kuratórium üléseiről jegyzőkönyv készül. A kuratórium annak érdekében, hogy a döntések tartalma, időpontja, hatálya, a határozatok végrehajtásáért felelős személy, a döntést támogatók és ellenzők aránya könnyen megállapítható és visszakereshető legyen, határozatok könyvét vezet.

 A kuratórium döntéseit az érintettekkel írásban, elektronikus levél, vagy ajánlott küldemény formájában közli. Nagyobb kört vagy előre meg nem határozható személyeket érintő döntéseit az Alapítvány az egyetem intézményeiben elhelyezett hirdetményein vagy az egyetemi sajtó útján teszi közzé.

Az Alapítvány működéséről, pályázatairól, szolgáltatásairól, annak igénybevételének módjáról ugyancsak az egyetem intézményeiben elhelyezett hirdetményeken vagy az egyetemi sajtó útján tájékoztatják az egyetemi hallgatóságot.

Az érdeklődők a munka indokolatlan zavarása nélkül megtekinthetik az Alapítvány keretei között folyó tevékenységet, és a működésről részletes felvilágosítást kérhetnek. A beszámolón és a közhasznúsági jelentésen túl, előzetes egyeztetés alapján bárki betekinthet az Alapítvány működésével kapcsolatos iratokba, aki az ehhez fűződő jogi érdekét valószínűsíti.

A kuratórium az Alapítvány tevékenységének és gazdálkodásának legfontosabb adatait minden év június 30. napjáig közzéteszi a Tétékás NYÚZ című egyetemi lapban.

1. A kuratóriumra vonatkozó **összeférhetetlenségi rendelkezések**:

A kuratórium határozathozatalában nem vehet részt az a személy, aki vagy akinek közeli hozzátartozója (Ptk. 685. § b. pont), élettársa a határozat alapján

* 1. kötelezettség vagy felelősség alól mentesül, vagy
	2. bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek az alapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

A közhasznú szervezet megszűntét követő két évig nem lehet más közhasznú szervezet vezető tisztségviselője (alapítvány kuratóriumi tagja) az a személy, aki olyan közhasznú szervezetnél töltött be - annak megszűntét megelőző két évben legalább egy évig - vezető tisztséget, amely az adózás rendjéről szóló törvény szerinti köztartozását nem egyenlítette ki.

A kuratórium tagja, illetve ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

1. Az Alapítvány belső rendjét, gazdálkodásának részletes szabályait a Szervezeti és működési szabályzat (SZMSZ) rögzíti, amely nem lehet ellentétes a jelen Alapító Okirattal. Az SZMSZ hatályba lépéséhez a HÖK Küldöttgyűlésének jóváhagyása szükséges.
2. Az alapítvány felügyelő szerve a Felügyelő Bizottság, mely tagjait az alapítók választják.

 Az alapítvány működését és gazdálkodását a Felügyelő Bizottság ellenőrzi.

A Felügyelő Bizottság:

* elnöke: Béni Kornél (1024 Budapest, Margit körút 25/C. fszt. 1.)
* tagok:
	+ Ferdinandy Bence (1031 Budapest, Zaránd köz 4.)
	+ Nagy Katalin (1213 Budapest, Cirmos stny. 17. fszt. 3.ajtó)

A Felügyelő Bizottságra vonatkozó **összeférhetetlenségi szabályok**:

Nem lehet a Felügyelő Bizottság elnöke vagy tagja az a személy, aki

* 1. a kuratórium elnöke vagy tagja,
	2. az alapítvánnyal a megbízatásán kívüli más tevékenység kifejtésére irányuló egyéb jogviszonyban áll, ha jogszabály másképp nem rendelkezik.
	3. Az alapítvány cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat -, illetve
	4. Az a)- c) pontban meghatározott személyek hozzátartozója.

A közhasznú szervezet megszűntét követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be - annak megszűntét megelőző két évben legalább egy évig - felügyelő bizottsági tagságot, amely az adózás rendjéről szóló törvény szerinti köztartozását nem egyenlítette ki.

A felügyelő bizottság tagja, illetve ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget vagy kuratóriumi tagságot egyidejűleg más közhasznú szervezetnél is betölt.

A Felügyelő Bizottság tagsága a tag lemondásával, vagy az alapítók erről szóló döntésével szűnik meg.

A Felügyelő Bizottság **működése**:

A Felügyelő Bizottság szükség szerint, de évente legalább kétszer ülésezik. A Felügyelő Bizottság határozatképességéhez legalább két tag jelenléte szükséges. Döntéseit egyszerű többséggel, nyílt szavazással hozza meg. Szavazategyenlőség esetén az elnök szavazata dönt. A Felügyelő Bizottság működésének részletes szabályait tartalmazó ügyrendjét maga állapítja meg, amely nem lehet ellentétes az Alapító Okirattal és a SZMSZ rendelkezéseivel.

A Felügyelő Bizottság **feladat- és hatásköre**:

A Felügyelő Bizottság ellenőrzi az alapítvány működését és gazdálkodását. Ennek során a kuratórium elnökétől és tagjaitól jelentést, a munkavállalóktól pedig tájékoztatást vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja. Az éves beszámoló jóváhagyása és a közhasznúsági jelentés elfogadása előtt a Felügyelő Bizottság erre vonatkozó véleményéről írásban tájékoztatja a kuratóriumot.

A Felügyelő Bizottság tagjai a kuratórium üléseire meghívást kapnak, az üléseken tanácskozási joggal részt vehetnek.

A Felügyelő Bizottság köteles az alapítvány kuratóriumát tájékoztatni és annak összehívását kezdeményezni, ha arról szerez tudomást, hogy

* 1. a szervezet működése során olyan jogszabálysértés vagy az alapítvány érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé,
	2. a kuratórium valamely tagjának felelősségét megalapozó tény merült fel.

A kuratóriumot a Felügyelő Bizottság indítványára - annak megtételétől számított 8 napon belül, legfeljebb az összehívástól számított 21 napon belülre - össze kell hívni. E határidő eredménytelen eltelte esetén a kuratórium összehívására a Felügyelő Bizottság is jogosult.

Ha a kuratórium a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi felügyeletet ellátó szervet.

1. Az Alapítvány váltót, illetve más hitelviszonyt megtestesítő értékpapírt nem bocsáthat ki, vállalkozásának fejlesztéséhez közhasznú tevékenységét veszélyeztető mértékű hitelt nem vehet fel, az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel.
2. Az Alapítványnak a cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten kell nyilvántartani.

Az Alapítvány bevételei:

* 1. az alapítótól, az államháztartás alrendszereitől vagy más adományozótól közhasznú céljára vagy működési költségei fedezésére kapott támogatás, illetve adomány,
	2. a közhasznú tevékenység folytatásából származó, ahhoz közvetlenül kapcsolódó bevétel,
	3. az Alapítvány eszközeinek befektetéséből származó bevétel,
	4. egyéb, más jogszabályokban meghatározott bevétel,
	5. a vállalkozási tevékenységből származó bevétel.

Az Alapítvány költségei:

* 1. a közhasznú tevékenység érdekében felmerült közvetlen költségek (ráfordítások, kiadások)
	2. az egyéb cél szerinti tevékenység érdekében felmerült közvetlen költségek (ráfordítások, kiadások),
	3. a vállalkozási tevékenység érdekében felmerült közvetlen költségek (ráfordítások, kiadások),
	4. a közhasznú és egyéb vállalkozási tevékenység érdekében felmerült közvetett költségek (ráfordítások, kiadások), amelyeket bevételarányosan kell megosztani.

Az Alapítvány nyilvántartásaira egyebekben a reá irányadó könyvvezetési szabályokat kell alkalmazni.

1. Az Alapítvány a Ptk. 74/E §- ban szabályozottak szerint szűnik meg. Ebben az esetben az Alapítvány vagyona az ELTE Természettudományi Karára száll azzal, hogy azt kizárólag az alapítványi céloknak megfelelően lehet felhasználni.
2. Az Alapítvány nyílt, ahhoz bármilyen jogi és természetes személy csatlakozhat akár pénzösszeggel, akár egyéb jogok átengedésével.
3. Bírósági nyilvántartásba vétel.

Az alapítók tudomásul veszik, hogy az Alapítvány érvényességéhez az alapító okirat bírósági nyilvántartásba vétele szükséges. Az Alapítvány jogi személyiségét a bírósági nyilvántartásba vétellel nyeri el.

1. A jelen alapító okiratban nem szabályozott kérdésekben az Alkotmány, a módosított Polgári Törvénykönyv, a közhasznú szervezetekről szóló 1997. évi CLVI. törvény, valamint az alapítványok gazdálkodására vonatkozó hatályos jogszabályok rendelkezései irányadók.

Budapest, 2014. április 29.

Igazolom, hogy az alapító okirat egységes szerkezetbe foglalt szövege megfelel az alapító okirat módosítások alapján hatályos tartalmának. (A módosítások a szövegben aláhúzással kerültek megjelölésre.)

 Kovács Fanniaz ELTE TTK HÖK elnöke